Qoraqalpogʻiston Respublikasida madaniyat va sanʼat sohasini yanada rivojlantirish chora-tadbirlari toʻgʻrisida
(resolution, 2021-05-08)

Qoraqalpogʻiston Respublikasida madaniyat va sanʼat sohasini hamda madaniy turizmni rivojlantirish, milliy qadriyat va anʼanalarni keng targʻib etishga qaratilgan madaniy-maʼrifiy tadbirlar samaradorligini yanada oshirish maqsadida Vazirlar Mahkamasi qaror qiladi: 1. Quyidagilarni nazarda tutuvchi 2021 — 2024-yillarda Qoraqalpogʻiston Respublikasida madaniyat va sanʼat sohasini yanada rivojlantirish boʻyicha chora-tadbirlar dasturi (keyingi oʻrinlarda — Dastur) 1-ilovaga muvofiq tasdiqlansin: taʼlim muassasalari faoliyati samaradorligini oshirish; muzeylar, teatrlar va ijodiy jamoalar faoliyatini yanada rivojlantirish; madaniyat markazlarining moddiy-texnik bazasini mustahkamlash; “Qoraqalpoqfilm” kinostudiyasi moddiy-texnik bazasini mustahkamlash va faoliyatini rivojlantirish; madaniy-maʼrifiy, targʻibot tadbirlarini tashkil etish va oʻtkazish. 2. Oʻzbekiston Respublikasi Madaniyat vazirligi muassisligida “Qoraqalpogʻiston sanʼat saroyi” davlat muassasasi (keyingi oʻrinlarda — Sanʼat saroyi) tashkil etilsin va quyidagilar uning asosiy vazifalari etib belgilansin: oʻzbek, qoraqalpoq va jahon mumtoz sanʼati anʼanalarini, teatr, musiqa, raqs va milliy estrada sanʼatini rivojlantirish va targʻib qilish; oʻzbek va qoraqalpoq xalqining boy maʼnaviy merosini tarannum etuvchi, milliy va umumbashariy qadriyatlarni ulugʻlovchi yorqin sahna asarlarini namoyish etish orqali aholining keng qatlamlarini sanʼat ustalari va isteʼdodli yosh ijrochilari ijodidan bahramand etish; xalqimiz, ayniqsa, yoshlar qalbida milliy gʻurur va iftixor tuygʻularini mustahkamlash, ularni ona Vatanga muhabbat va sadoqat ruhida tarbiyalashga xizmat qiluvchi rang-barang ijodiy dasturlar orqali yoshlarning maʼnaviy dunyoqarashini yuksaltirish; davlat ahamiyatiga molik muhim tadbirlar, xalqaro festivallar, koʻrik-tanlovlar, konferensiyalar va ijtimoiy-madaniy anjumanlar oʻtkazish. 3. “Qoraqalpogʻiston sanʼat saroyi” davlat muassasasining tuzilmasi 2-ilovaga muvofiq tasdiqlansin. Oʻzbekiston Respublikasi madaniyat vaziriga, zarurat boʻlganda, Sanʼat saroyi tuzilmasiga xodimlarning umumiy cheklangan soni va mehnatga haq toʻlash fondi doirasida oʻzgartirishlar kiritish huquqi berilsin. 4. Quyidagilar Sanʼat saroyi faoliyatini moliyalashtirish manbalari etib belgilansin: Qoraqalpogʻiston Respublikasi respublika budjetidan ajratiladigan mablagʻlar; Madaniyat vazirligining budjetdan tashqari mablagʻlari; xoʻjalik faoliyatidan va shartnoma asosida koʻrsatilgan xizmatlardan tushadigan mablagʻlar; xalqaro moliya tashkilotlari va xorijiy tashkilotlarning grantlari; jismoniy va yuridik shaxslarning homiylik xayriyalari; qonunchilik hujjatlari bilan taqiqlanmagan boshqa manbalar. Bunda Sanʼat saroyiga Qoraqalpogʻiston Respublikasi respublika budjetidan mablagʻlar uning xarajatlarining oʻz daromadlari bilan qoplanmagan qismi uchun ajratiladi. 5. Oʻzbekiston Respublikasi Madaniyat vazirligi, Fanlar akademiyasi, Yozuvchilar uyushmasi va Qoraqalpogʻiston Respublikasi Vazirlar Kengashining: Qoraqalpogʻiston Respublikasi aholisining madaniyat va sanʼat muassasalariga oilaviy kelishini hamda maroqli va mazmunli dam olishlarini tashkil etish maqsadida “Shanba — madaniyat kuni” loyihasini amalga oshirish; Qoraqalpogʻiston Respublikasining oʻziga xos urf-odatlari, anʼana va qadriyatlari, baxshi, jirov, dostonchilik, raqs, amaliy sanʼat va milliy hunarmandchiligini aholi, ayniqsa, yosh avlodga keng targʻib etishga qaratilgan “Qoraqalpoq madaniyat kunlari” bayram tadbirlarini muntazam oʻtkazish; sanʼatning opera ijrochiligi boʻyicha yosh avlod isteʼdodini erta aniqlash, ularni har tomonlama qoʻllab-quvvatlash va ragʻbatlantirish boʻyicha 2021-yildan boshlab, anʼanaviy tarzda har ikki yilda bir marta “Yoshlik bahori” yosh opera ijrochilari tanlovini tashkil etish; 2021/2022 oʻquv yilidan boshlab, Qoraqalpogʻiston Respublikasidagi barcha taʼlim muassasalarida mumtoz sanʼatimizning durdona asarlaridan bahramand qilish orqali oʻquvchi-yoshlarning milliy madaniy saviyasini oshirish maqsadida dars soatlaridan boʻsh (tanaffus) vaqtlarda “Musiqiy tanaffus” loyihasini amalga oshirish; Sanʼat saroyiga oʻzining asosiy faoliyat yoʻnalishlaridan kelib chiqib, Madaniyat vazirligi tomonidan tasdiqlangan tariflarga muvofiq pulli xizmatlar koʻrsatish huquqini berish toʻgʻrisidagi taklifi maʼqullansin. 6. Oʻzbekiston Respublikasi Madaniyat vazirligi: bir oy muddatda Bandlik va mehnat munosabatlari vazirligi, Moliya vazirligi bilan kelishgan holda, Sanʼat saroyining shtatlar jadvalini tasdiqlasin hamda xodimlar mehnatiga haq toʻlash miqdorlari va shartlarini belgilasin; Qoraqalpogʻiston Respublikasi Vazirlar Kengashi bilan birgalikda Sanʼat saroyiga Nukus shahri, Allayor Doʻstnazarov koʻchasi, 103a-uy manzilidagi binoni tekin foydalanish huquqi asosida berilishini taʼminlasin. 7. Qoraqalpogʻiston Respublikasi Vazirlar Kengashi: Sanʼat saroyi binosiga tutash hududdan yer maydoni ajratish hamda mashgʻulot zali va qoʻshimcha xizmat xonalaridan iborat bino qurish va jihozlash uchun Qoraqalpogʻiston Respublikasi respublika budjetining qoʻshimcha manbalari, yuridik va jismoniy shaxslarning homiylik xayriyalari hisobidan mablagʻ ajratish; 2021-yilda Sanʼat saroyining moddiy-texnik bazasini mustahkamlash, uni zarur maxsus asbob-uskunalar hamda xavfsizlikni taʼminlovchi texnik vositalar bilan jihozlash; 2023-yilda buyuk olim Abu Rayhon Beruniy tavalludining 1050 yillik yubileyini xalqaro miqyosda keng nishonlashga barvaqt tayyorgarlik koʻrish maqsadida 2021-2022-yillarda Qoraqalpogʻiston Respublikasi respublika budjetining qoʻshimcha manbalari, davlat-xususiy sheriklik hamda yuridik va jismoniy shaxslarning homiylik xayriyalari hisobidan Beruniy tumanida Abu Rayhon Beruniy nomidagi madaniyat va istirohat bogʻini tashkil etish; Oʻzbekiston Respublikasi Kinematografiya agentligi bilan birgalikda 2022-2023-yillarda “Qoraqalpoqfilm” kinostudiyasi binosini rekonstruksiya qilish va uning moddiy-texnik bazasini mustahkamlash, yillik ishlab chiqarish hajmini oshirish hamda zamonaviy innovatsion texnologiyalar bilan taʼminlash; Qoraqalpogʻiston opera va balet teatrini tashkil etish maqsadida Nukus shahrida zarur yer maydoni ajratish hamda Qoraqalpogʻiston Respublikasi respublika budjetining qoʻshimcha manbalari hisobidan 2021-yilda loyiha-smeta hujjatlarini tayyorlash, shuningdek, ushbu teatr uchun bino qurishni 2022-yil hamda keyingi yillarga moʻljallangan Investitsiya dasturiga kiritish yuzasidan takliflarni belgilangan tartibda Oʻzbekiston Respublikasi Iqtisodiy taraqqiyot va kambagʻallikni qisqartirish vazirligiga taqdim etish; ijtimoiy soha muassasalarining moddiy-texnik bazasini mustahkamlashda Qoraqalpogʻiston Respublikasi respublika budjetining qoʻshimcha manbalari hisobidan mablagʻlar ajratish boʻyicha Qoraqalpogʻiston Respublikasi Joʻqorgʻi Kengesiga takliflar kiritish choralarini koʻrsin. 8. Oʻzbekiston Respublikasi Turizm va sport vazirligi Qoraqalpogʻiston Respublikasi Vazirlar Kengashi, manfaatdor vazirlik va idoralar bilan birgalikda 2021 — 2023-yillarda Rejab Xalifa masjid-maqbarasi, Ishan qalʼa meʼmoriy obyekti, Chilpiq qoʻrgʻoni, Katta Guldursin qalʼa va Tuproqqalʼa arxeologik yodgorliklarini asrashga doir ishlar uchun Turizm va sport vazirligiga madaniy meros obyektlarini restavratsiya qilish va tiklash ishlari uchun respublika budjetidan ajratilgan mablagʻlar doirasida va Qoraqalpogʻiston Respublikasi respublika budjetining qoʻshimcha manbalari hisobidan mablagʻlar ajratish choralarini koʻrsin. 9. Qoraqalpogʻiston Respublikasi Vazirlar Kengashi Oʻzbekiston Yozuvchilar uyushmasi bilan birgalikda ikki oy muddatda Oʻzbekiston Qahramoni, Oʻzbekiston va Qoraqalpogʻiston xalq yozuvchisi Toʻlepbergen Qaipbergenov tugʻilib oʻsgan va ijod qilgan xonadonda adibning uy-muzeyini tashkil etish boʻyicha Vazirlar Mahkamasiga tegishli Hukumat qarori loyihasini kiritsin. 10. Oʻzbekiston Milliy teleradiokompaniyasi va Oʻzbekiston Milliy axborot agentligiga Qoraqalpogʻiston Respublikasi madaniyati va sanʼati sohasida amalga oshirilayotgan islohotlar va erishilayotgan natijalar haqida muntazam ravishda koʻrsatuv va eshittirishlar tashkil etish hamda mazkur qarorda belgilangan tadbirlarni keng yoritish tavsiya etilsin. 11. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — Oʻzbekiston Respublikasi turizm va sport vaziri A.A. Abduxakimov, Oʻzbekiston Respublikasi madaniyat vaziri O.A. Nazarbekov hamda Qoraqalpogʻiston Respublikasi Vazirlar Kengashi Raisi Q.R. Sariyev zimmasiga yuklansin. T/r Chora-tadbirlar nomi Bajarish muddatlari Moliyalashtirish manbalari Masʼul ijrochilar I. Taʼlim muassasalari, shu jumladan, Opera sanʼatiga ixtisoslashtirilgan maktab-internat faoliyati samaradorligini oshirish 1. Opera sanʼatiga ixtisoslashtirilgan maktab-internat faoliyatini samarali tashkil etish maqsadida, istisno tariqasida, mazkur muassasalar uchun belgilangan namunaviy shtatlar doirasida “Badiiy rahbar” shtat birligini kiritish. 2021-yil iyun - Madaniyat vazirligi 2. Nukus va Ellikqalʼa ixtisoslashtirilgan madaniyat va sanʼat maktablari hamda bolalar musiqa va sanʼat maktablarini ehtiyojdan kelib chiqib, musiqa cholgʻu asboblari bilan taʼminlash. 2021-yil iyun Qoraqalpogʻiston Respublikasi respublika budjetining qoʻshimcha manbalari, yuridik va jismoniy shaxslarning homiylik xayriyalari Madaniyat vazirligi 3. Oʻzbekiston davlat sanʼat va madaniyat institutining Nukus filialida tahsil olayotgan talaba qizlar uchun kelajakda ularni qoʻshimcha ish bilan taʼminlash maqsadida Filial huzurida “Chevar qoʻllar” markazini tashkil qilish. 2021-yil iyun Filialning budjetdan tashqari mablagʻlari Madaniyat vazirligi, Oliy va oʻrta maxsus taʼlim vazirligi 4. Qoraqalpogʻiston Respublikasidagi oliy taʼlim muassasalarida tahsil olayotgan iqtidorli talabalarni ragʻbatlantirish maqsadida Oʻzbekiston Qahramoni, Oʻzbekiston va Qoraqalpogʻiston xalq yozuvchisi Toʻlepbergen Qaipbergenov hamda Oʻzbekiston Qahramoni, Oʻzbekiston va Qoraqalpogʻiston xalq shoiri Ibroyim Yusupov nomidagi davlat stipendiyalarini taʼsis etish boʻyicha Vazirlar Mahkamasiga tegishli Hukumat qarori loyihasini kiritish. 2021-yil iyun - Oliy va oʻrta maxsus taʼlim vazirligi, Qoraqalpogʻiston Respublikasi Vazirlar Kengashi, Oʻzbekiston Yozuvchilar uyushmasi 5. Opera sanʼatiga ixtisoslashtirilgan maktab-internatning faoliyatini yanada yaxshilash, shuningdek, opera sanʼati rivojlangan xorijiy davlatlarning (Italiya, Rossiya, Germaniya va boshqalar) taʼlim dasturlari tajribasini oʻrganish asosida xorijiy mamlakatlardagi taʼlim muassasalari bilan hamkorlikni keng yoʻlga qoʻyish. 2021-yildan boshlab muntazam Qoraqalpogʻiston Respublikasi respublika budjetining qoʻshimcha manbalari va qonun hujjatlarida taqiqlanmagan boshqa manbalar Madaniyat vazirligi, Qoraqalpogʻiston Respublikasi Vazirlar Kengashi 6. Oʻzbekiston davlat konservatoriyasi va opera sanʼatiga ixtisoslashtirilgan maktab-internatlari oʻquv dasturlarining oʻzaro integratsiyasini taʼminlash. 2021/2022 oʻquv yilidan boshlab - Madaniyat vazirligi, Qoraqalpogʻiston Respublikasi Vazirlar Kengashi 7. Opera sanʼatiga ixtisoslashtirilgan maktab-internatni opera sanʼati yoʻnalishi boʻyicha tayanch professional taʼlim muassasasi sifatida belgilash hamda Qoraqalpogʻiston Respublikasidagi bolalar musiqa va sanʼat maktablari bilan integratsiyasini yoʻlga qoʻyish. 2021/2022 oʻquv yilidan boshlab - Madaniyat vazirligi, Qoraqalpogʻiston Respublikasi Vazirlar Kengashi 8. Yosh iqtidorli opera xonandalarining sanʼatini keng targʻib etishda xorijiy davlatlar bilan ijodiy tajriba almashish maqsadida ularni xizmat safarlariga yuborish hamda ularning xalqaro miqyosdagi ilmiy anjumanlarda ishtirokini taʼminlash. 2021/2022 oʻquv yilidan boshlab Qoraqalpogʻiston Respublikasi respublika budjetining qoʻshimcha manbalari va qonun bilan taqiqlanmagan boshqa manbalar Madaniyat vazirligi, Qoraqalpogʻiston Respublikasi Vazirlar Kengashi 9. Nukus va Ellikqalʼa ixtisoslashtirilgan madaniyat va sanʼat maktablarining bino va inshootlarini rekonstruksiya qilish. 2021-2022-yillar Qoraqalpogʻiston Respublikasi respublika budjetining qoʻshimcha manbalari Qoraqalpogʻiston Respublikasi Vazirlar Kengashi II. Muzeylar, teatrlar va ijodiy jamoalar faoliyatini yanada rivojlantirish 10. Har bir tuman (shahar)lar markaziy koʻchalarida teatr repertuarlarini maxsus reklama lavhalari va pannolar, bannyerlar oʻrnatish uchun maxsus joy ajratish va ularni davlat-xususiy sheriklik asosida oʻrnatish. 2021-yil avgust Davlat-xususiy sheriklik asosida jalb qilinadigan mablagʻlar Qoraqalpogʻiston Respublikasi Vazirlar Kengashi, tuman (shahar) hokimliklari 11. Qoraqalpogʻiston Respublikasi I.V. Savitskiy nomidagi davlat sanʼat muzeyi hududida I.V. Savitskiyning haykalini oʻrnatish, qabristonni obodonlashtirish hamda ziyoratgoh maskaniga aylantirish. 2021-2022-yillar Mahalliy budjet va homiylik mablagʻlari Qoraqalpogʻiston Respublikasi Vazirlar Kengashi, Turizm va sport vazirligi, Badiiy akademiya 12. Qoraqalpogʻiston Respublikasi I.V. Savitskiy nomidagi sanʼat davlat muzeyi ilmiy xodimlarini Moskva shahridagi A.S. Pushkin nomidagi Davlat tasviriy sanʼat muzeyida malaka oshirishini tashkil etish. 2021-2022-yillar Qoraqalpogʻiston Respublikasi respublika budjetining qoʻshimcha manbalari, muzeyning budjetdan tashqari mablagʻlari Turizm va sport vazirligi, Tashqi ishlar vazirligi, Qoraqalpogʻiston Respublikasi Vazirlar Kengashi, manfaatdor vazirliklar va idoralar 13. Teatrlardagi spektakllarning badiiy saviyasini oshirish, tomoshabinlar qamrovini kengaytirish, xalqaro hamkorlikni yoʻlga qoʻyish maqsadida: davlat teatrlari repertuarini muntazam ravishda yangilab borish, mamlakatimizda olib borilayotgan bunyodkorlik ishlarini toʻlaqonli ochib beruvchi, zamon qahramoni aks ettirilgan kamida 2 ta yangi spektaklni sahnalashtirish; Oʻzbekiston teatr arboblari uyushmasi, Oʻzbekiston Yozuvchilar uyushmasi, Respublika Maʼnaviyat va maʼrifat markazi hamda dramaturglarning ijodiy hamkorligini yoʻlga qoʻyish; respublika va xorijiy teatrlarning malakali aktyorlari va mutaxassislarini Qoraqalpogʻiston Respublikasiga taklif etgan holda master-klass, trening va tajriba almashish; teatrlarda zamonaviy yoritish va musiqali maxsus effektlarni qoʻllagan holda, sifat jihatdan butunlay yangi innovatsion spektakllarni yaratish. 2021-2022-yillar Qoraqalpogʻiston Respublikasi respublika budjetining qoʻshimcha manbalari, teatrlarning budjetdan tashqari mablagʻlari, homiylik xayriyalari Madaniyat vazirligi, Qoraqalpogʻiston Respublikasi Vazirlar Kengashi, Oʻzbekiston Teatr arboblari uyushmasi, Oʻzbekiston Yozuvchilar uyushmasi, Tashqi ishlar vazirligi 14. Oʻzbekiston Qahramoni, Oʻzbekiston va Qoraqalpogʻiston xalq yozuvchisi T. Qaipbergenov dafn etilgan qabriston hududini obodonlashtirish hamda ziyoratgoh maskaniga aylantirish. 2021-2022-yillar Qoraqalpogʻiston Respublikasi respublika budjetining qoʻshimcha manbalari, yuridik va jismoniy shaxslarning homiylik xayriyalari Qoraqalpogʻiston Respublikasi Vazirlar Kengashi, Oʻzbekiston Yozuvchilar uyushmasi 15. Berdaq nomidagi Qoraqalpoq davlat akademik musiqali teatri simfonik orkestri uchun 18 dona yogʻoch damli cholgʻular, 25 dona skripka, 5 dona alt, 6 dona violonchel, 4 dona kontrabas, 2 dona litabra, 2 dona arfa va 2 dona zarbli musiqa cholgʻu asboblarini xarid qilish. 2022-yil iyun Qoraqalpogʻiston Respublikasi respublikabudjetining qoʻshimcha manbalari, teatrning budjetdan tashqari mablagʻlari, yuridik va jismoniy shaxslarning homiylik xayriyalari Madaniyat vazirligi, Qoraqalpogʻiston Respublikasi Vazirlar Kengashi 16. Teatrlar ijodkorlari va texnik xodimlarining malakasini oshirish va tajriba almashishni yoʻlga qoʻyish maqsadida Qoraqalpogʻistondagi teatrlar va Rossiya teatrlari oʻrtasida hamkorlik memorandumlarini tuzish boʻyicha amaliy choralarni koʻrish. 2022-yil sentyabr Qoraqalpogʻiston Respublikasi respublika budjetining qoʻshimcha manbalari, teatrlarning budjetdan tashqari mablagʻlari Madaniyat vazirligi, Qoraqalpogʻiston Respublikasi Vazirlar Kengashi, Tashqi ishlar vazirligi 17. Teatrlar spektakllarining badiiy saviyasini oshirish maqsadida Qoraqalpogʻistondagi teatrlarda xorijiy davlatlarning yetakchi teatrlari bilan hamkorlikda opera, balet, drama va qoʻgʻirchoq yoʻnalishlarida spektakllarni ya�atish va namoyish etish. 2022-yil sentyabr Qoraqalpogʻiston Respublikasi respublika budjetining qoʻshimcha manbalari, teatrlarning budjetdan tashqari mablagʻlari, yuridik va jismoniy shaxslarning homiylik xayriyalari Madaniyat vazirligi, Qoraqalpogʻiston Respublikasi Vazirlar Kengashi, Tashqi ishlar vazirligi, manfaatdor vazirliklar va idoralar 18. Aholi, ayniqsa, yoshlar maʼnaviyatini yuksaltirishda muhim ahamiyat kasb etuvchi badiiy-gʻoyaviy barkamol sahna asarlari yaratish maqsadida: Berdaq nomidagi Qoraqalpoq davlat akademik musiqali teatrida O. Sultanovning “Vatan tuprogʻi” va T. Qaipbergenovning “Qoraqalpoq qizi” sahna asari; Qoraqalpoq davlat yosh tomoshabinlar teatrida M. Behbudiyning “Padarkush” sahna asari; Qoraqalpoq davlat qoʻgʻirchoq teatrida M. Begimovning “Yangi Moʻynoq” sahna asarini davlat buyurtmasi asosida sahnalashtirish. 2022-yil sentyabr Qoraqalpogʻiston Respublikasi budjet mablagʻlari, teatrlarning budjetdan tashqari mablagʻlari, yuridik va jismoniy shaxslarning homiylik xayriyalari Madaniyat vazirligi, Qoraqalpogʻiston Respublikasi Vazirlar Kengashi, Oʻzbekiston Teatr arboblari uyushmasi, Oʻzbekiston Yozuvchilar uyushmasi 19. Oʻzbekiston davlat filarmoniyasi Qoraqalpogʻiston Respublikasi boʻlimini ovoz yozish studiyasi bilan taʼminlash. 2022-yil sentyabr Qoraqalpogʻiston Respublikasi respublika budjetining qoʻshimcha manbalari Qoraqalpogʻiston Respublikasi Vazirlar Kengashi, Madaniyat va sanʼatni rivojlantirish jamgʻarmasi 20. “Ayqulash” qoraqalpoq davlat milliy folklor ansamblini oliy toifa guruhiga, Oʻzbekiston davlat filarmoniyasi Qoraqalpogʻiston Respublikasi boʻlimini birinchi toifa guruhiga oʻtkazish. 2022-yil sentyabr - Madaniyat vazirligi, Qoraqalpogʻiston Respublikasi Vazirlar Kengashi 21. “Ayqulash” qoraqalpoq davlat milliy folklor ansamblining moddiy-texnik bazasini mustahkamlash va gastrol safarlari uchun zamonaviy avtobus hamda yengil xizmat avtotransport vositasi bilan taʼminlash. 2022-yil sentyabr Qoraqalpogʻiston Respublikasi respublika budjetining qoʻshimcha manbalari, yuridik va jismoniy shaxslarning homiylik xayriyalari Qoraqalpogʻiston Respublikasi Vazirlar Kengashi 22. Madaniyat va sanʼat muassasalariga yosh kadrlarni jalb etish maqsadida Nukus shahrida koʻp qavatli ijodkorlar uyini qurish. 2022-2023-yillar Qoraqalpogʻiston Respublikasi respublika budjetining qoʻshimcha manbalari Qoraqalpogʻiston Respublikasi Vazirlar Kengashi, Madaniyat vazirligi 23. Teatrlarning repertuarlari, spektakllari namoyishi, premyeralari, gastrollari, teatr sanʼati bilan bogʻliq roliklari va boshqa tadbirlarini keng yoritish, reklama qilish, shuningdek, telekanallarda teatrlar repertuari toʻgʻrisida alohida haftalik anonslarni namoyish etib borish uchun maxsus efir vaqtlarini ajratish. 2021 — 2024-yillar - Oʻzbekiston Milliy teleradiokompaniyasi, Qoraqalpogʻiston Respublikasi Vazirlar Kengashi, Madaniyat vazirligi III. Madaniyat markazlarining moddiy-texnik bazasini mustahkamlash 24. Beruniy tumani madaniyat markazining “Beruniy avlodlari” dorbozlik guruhini avtobus, ovoz kuchaytirish uskunasi, liboslar, rekvizitlar hamda dor va dor osti anjomlari bilan taʼminlash. 2021-yil sentyabr Qoraqalpogʻiston Respublikasi respublika budjetining qoʻshimcha manbalari va homiylik xayriyalari Qoraqalpogʻiston Respublikasi Vazirlar Kengashi 25. Nukus sha�rida koʻchma sirk (shapito) tashkil etish. 2021-yil sentyabr Qoraqalpogʻiston Respublikasi respublika budjetining qoʻshimcha manbalari, yuridik va jismoniy shaxslarning homiylik xayriyalari Qoraqalpogʻiston Respublikasi Vazirlar Kengashi, Oʻzbekiston Respublikasi Madaniyat vazirligi 26. Madaniy-ommaviy tadbirlarni sifatli oʻtkazish maqsadida Qoraqalpogʻiston Respublikasida yangi quriladigan madaniyat markazlarini musiqa cholgʻu asboblari hamda sahna liboslari bilan taʼminlash. 2021 — 2023-yillar Qoraqalpogʻiston Respublikasi respublika budjetining qoʻshimcha manbalari Qoraqalpogʻiston Respublikasi Vazirlar Kengashi, tumanlar (shaharlar) hokimliklari 27. Qoraqalpogʻiston Respublikasidagi 9 ta madaniyat markazini rekonstruksiya qilish va 10 tasini kapital taʼmirlash. 2021 — 2023-yillar Ijtimoiy va ishlab chiqarish infratuzilmasini rivojlantirish dasturi doirasida ajratiladigan mablagʻlar, Qoraqalpogʻiston Respublikasi respublika budjet va mahalliy budjet mablagʻlari Madaniyat vazirligi, Iqtisodiy taraqqiyot va kambagʻallikni qisqartirish vazirligi, Moliya vazirligi, Qoraqalpogʻiston Respublikasi Vazirlar Kengashi 28. Madaniyat markazlarida faoliyat yuritayotgan toʻgaraklarni zarur oʻquv qoʻllanma va tavsiyanomalar bilan taʼminlash. 2022-2023-yillar Madaniyat markazlarining budjetdan tashqari mablagʻlari, Qoraqalpogʻiston Respublikasi respublika budjetiga mablagʻlari Madaniyat vazirligi, Qoraqalpogʻiston Respublikasi Vazirlar Kengashi, tumanlar (shaharlar) hokimliklari IV. “Qoraqalpoqfilm” kinostudiyasining moddiy-texnik bazasini mustahkamlash va faoliyatini rivojlantirish 29. “Qoraqalpoqfilm” kinostudiyasini 4 ta videokamera, 2 ta montaj stoli, 1 ta ovoz yozish hamda zamonaviy jihozlangan 1 ta dublyaj studiyasi bilan taʼminlash. 2021-2022-yillar Qoraqalpogʻiston Respublikasi respublika budjetining qoʻshimcha manbalari, yuridik va jismoniy shaxslarning homiylik xayriyalari Qoraqalpogʻiston Respublikasi Vazirlar Kengashi, Kinematografiya agentligi 30. Qoraqalpoq milliy urf-odat va anʼanalarini oʻzida mujassam etgan multifikatsion va tarixiy (Qirq qiz va Edige) hujjatli filmlarni yaratish. 2022-yil may Qoraqalpogʻiston Respublikasi respublika budjetining qoʻshimcha manbalari, yuridik va jismoniy shaxslarning homiylik xayriyalari Qoraqalpogʻiston Respublikasi Vazirlar Kengashi, Kinematografiya agentligi 31. Milliy kino mahsulotlarini saqlash va targʻib qilish uchun “Qoraqalpoqfilm” kinostudiyasi bazasida kino muzeyini, multiplikatsionfilmlar studiyasini hamda Oʻzbekiston kinosanʼati muzeyi binosida “Qoraqalpoq kinosi” koʻrgazma zalini tashkil etish. 2022-yil iyun Qoraqalpogʻiston Respublikasi respublika �yudjetining qoʻshimcha manbalari, yuridik va jismoniy shaxslarning homiylik xayriyalari Qoraqalpogʻiston Respublikasi Vazirlar Kengashi, Kinematografiya agentligi 32. “Qoraqalpoqfilm” kinostudiyasining yillik ishlab chiqarish hajmini oshirish. Bunda har yili 2 ta badiiy film, 12 ta hujjatli film, 2 ta multiplikatsion film, “Tulkishek” bolalar hajviy kinojurnalini yaratish. 2021 — 2023-yillar Qoraqalpogʻiston Respublikasi respublika budjeti, yuridik va jismoniy shaxslarning homiylik xayriyalari Qoraqalpogʻiston Respublikasi Vazirlar Kengashi, Kinematografiya agentligi 33. I.V. Savitskiyning ijodi va muzeyi haqida hujjatli film suratga olish. 2021 — 2023-yillar Qoraqalpogʻiston Respublikasi respublika budjetining qoʻshimcha manbalari, yuridik va jismoniy shaxslarning homiylik xayriyalari Qoraqalpogʻiston Respublikasi Vazirlar Kengashi, Kinematografiya agentligi 34. T. Qaipbergenovning hayoti va ijodi haqida hujjatli film suratga olish. 2021 — 2023-yillar Qoraqalpogʻiston Respublikasi respublika budjetining qoʻshimcha manbalari, yuridik va jismoniy shaxslarning homiylik xayriyalari Qoraqalpogʻiston Respublikasi Vazirlar Kengashi, Kinematografiya agentligi, Oʻzbekiston Yozuvchilar uyushmasi V. Madaniy-maʼrifiy, targʻibot tadbirlarini tashkil e�ish va oʻtkazish 35. Boʻzatov tumanida “Respublika yoshlar ovozi” festivalini tashkil etish va oʻtkazish. 2021-yil may-iyun Yoshlar ishlari agentligi mablagʻlari Qoraqalpogʻiston Respublikasi Vazirlar Kengashi, Yoshlar ishlari agentligi 36. Qoraqalpoq madaniyati, sanʼati va adabiyoti bilan Oʻzbekiston xalqini yaqindan tanishtirish maqsadida oʻzbek tilida “Qoraqalpoq adabiyoti durdonalari” koʻp jildli kitoblar toʻplamini nashr etish. 2021-yil iyun Qoraqalpogʻiston Respublikasi respublika budjetining qoʻshimcha manbalari, yuridik va jismoniy shaxslarning homiylik Xayriyalari Qoraqalpogʻiston Respublikasi Vazirlar Kengashi, Oʻzbekiston Yozuvchilar uyushmasi 37. Boʻzatov tumanida ijodkor yoshlarning “Boʻzatov ohanglari” nomli seminarini oʻtkazish. 2021-yil iyun Yoshlar ishlari agentligi mablagʻlari Oʻzbekiston Yozuvchilar uyushmasi, Yoshlar ishlari agentligi, Qoraqalpogʻiston Respublikasi Vazirlar Kengashi 38. Nukus shahrida Esjan baxshi Kospolatov ijodiy maktabini yaratish hamda uning ijodiga bagʻishlangan tanlovni Kegeyli tumanida tashkil etish va oʻtkazish. 2021-yildan boshlab har yili Qoraqalpogʻiston Respublikasi respublika budjetining qoʻshimcha manbalari Qoraqalpogʻiston Respublikasi Vazirlar Kengashi, Madaniyat vazirligi 39. Nukus shahrida milliy madaniyatlarimizning oʻzaro uygʻun va hamjihatlikda rivojlanayotganini chuqur tahlil qilib berishga qaratilgan “Oʻzbek va qoraqalpoq madaniyati: mushtarak maqsadlar va rivojlanish istiqbollari” mavzusida Respublika anjumanini oʻtkazish. 2021-yil ?avomida Qoraqalpogʻiston Respublikasi respublika budjetining qoʻshimcha manbalari, yuridik va jismoniy shaxslarning homiylik xayriyalari Qoraqalpogʻiston Respublikasi Vazirlar Kengashi, Madaniyat vazirligi 40. Ibroyim Yusupov nomidagi xorijiy tillarni oʻqitishga ixtisoslashtirilgan maktab-internatining mamlakatimizdagi boshqa ijod maktablari bilan samarali hamkorligini kuchaytirish. 2021-yildan boshlab doimiy - Prezident, ijod va ixtisoslashtirilgan maktablarni rivojlantirish agentligi 41. Hunarmandchilik festivalini Nukus shahrida oʻtkazish choralarini koʻrish. 2022-yil davomida Qoraqalpogʻiston Respublikasi respublika budjetining qoʻshimcha manbalari, yuridik va jismoniy shaxslarning homiylik xayriyalari Qoraqalpogʻiston Respublikasi Vazirlar Kengashi, “Hunarmand” uyushmasi 42. Amudaryo tumani “Chilpiq” yodgorligida Respublika “Bolalar folklor” festivalini tashkil etish. 2022-yildan boshlab har ikki yilda bir marta Qoraqalpogʻiston Respublikasi respublika budjetining qoʻshimcha manbalari Qoraqalpogʻiston Respublikasi Vazirlar Kengashi, Turizm va sport vazirligi 43. Toʻrtkoʻl tumani O. Xudayshukurov nomidagi madaniyat markazida O. Xudayshukurov hayoti va ijodiga bagʻishlangan “Ona diyor kuychisi” nomli respublika yosh ijrochilar koʻrik-tanlovini tashkil etish. 2022-yildan boshlab har ikki yilda bir marta Qoraqalpogʻiston Respublikasi respublika budjetining qoʻshimcha manbalari Qoraqalpogʻiston Respublikasi Vazirlar Kengashi, Madaniyat vazirligi 44. Oʻzbekiston xalq baxshisi, Qoraqalpogʻiston xalq jirovi Jumabay jirov Bazarov xotirasiga bagʻishlab “Jirovlar tanlovi”ni oʻtkazish. 2022-yildan boshlab har ikki yilda bir marta Qoraqalpogʻiston Respublikasi respublika budjetining qoʻshimcha manbalari Qoraqalpogʻiston Respublikasi Vazirlar Kengashi, Madaniyat vazirligi 45. Chimboy tumanida Respublika oqin, jirov va baxshilar ishtirokida “Qur” festivalini tashkil etish va oʻtkazish. 2023-yil mart Qoraqalpogʻiston Respublikasi respublika budjetining qoʻshimcha manbalari Qoraqalpogʻiston Respublikasi Vazirlar Kengashi 46. Ellikqalʼa tumanida “Maqom ijrochiligi” kechasini tashkil etish. alohida reja asosida Qoraqalpogʻiston Respublikasi respublika budjetining qoʻshimcha manbalari Qoraqalpogʻiston Respublikasi Vazirlar Kengash?, ?llikqalʼa hokimligi 47. Taxtakoʻpir tumanida taniqli shoir va qissaxon Abbaz Dabilovning xotirasiga bagʻishlangan “Abbaz haoʻazi-Qaratereң irgʻaqlari” koʻrik-tanlovini tashkil etish. 2023-yildan boshlab har ikki yilda bir marta Tashkilotchilar mablagʻlari Qoraqalpogʻiston Respublikasi Vazirlar Kengashi, Oʻzbekiston Yozuvchilar uyushmasi 48. Qonlikoʻl tumanida SSSR xalq artisti Ayimxon Shamuratova xotirasiga bagʻishlab “Sahro bulbuli” nomli respublika koʻrik-tanlovini tashkil etish va oʻtkazish. 2024-yildan boshlab har ikki yilda bir marta Tashkilotchilar mablagʻlari Qoraqalpogʻiston Respublikasi Vazirlar Kengashi 49. Qoraqalpogʻiston Respublikasi va unga yaqin qoʻshni hududlar oʻrtasidagi madaniy aloqalar tarixiga oid ilmiy merosni oʻrganish, shu jumladan, Qoraqalpogʻiston Respublikasi va qoʻshni mintaqa xalqlarining oʻzaro madaniy aloqalarini mustahkamlash boʻyicha aniq takliflar ishlab chiqish. 2022-2023-yillar Qoraqalpogʻiston Respublikasi respublika budjetining qoʻshimcha manbalari, teatrlarning budjetdan tashqari mablagʻlari, yuridik va jismoniy shaxslarning homiylik xayriyalari Qoraqalpogʻiston Respublikasi Vazirlar Kengashi, Turizm va sport vazirligi, Fanlar akademiyasi 50. Viloyatlar va Toshkent shahrida reja asosida “Qoraqalpoq madaniyati va sanʼati kunlari”ni oʻtkazib borishni yoʻlga qoʻyish, bunda, konsertlar, qoraqalpogʻistonlik adib va rassomlar, teatr va kino namoyandalari, haykaltaroshlar, hunarmandlar va boshqa ijodkorlarning badiiy koʻrgazmalarini muntazam tashkil qilish. 2021 — 2024-yillar Viloyatlar va Toshkent shahri budjetining qoʻshimcha manbalari, Madaniyat vazirligiga ajratilgan mablagʻlar Viloyatlar va Toshkent shahar hokimliklari, Qoraqalpogʻiston Respublikasi Vazirlar Kengashi, Madaniyat vazirligi 51. Qoraqalpoq madaniyati va sanʼatini dunyo miqyosida keng targʻib etish, qoraqalpoq ijodkorlarining xalqaro tanlov va festivallarda faol ishtirokini taʼminlash. 2021 — 2024-yillar Qoraqalpogʻiston Respublikasi respublika budjetining qoʻshimcha manbalari, Madaniyat vazirligiga ajratilgan mablagʻlar, yuridik va jismoniy shaxslarning homiylik xayriyalari Madaniyat vazirligi, Qoraqalpogʻiston Respublikasi Vazirlar Kengashi 52. Mamlakatimiz miqyosida qoraqalpogʻistonlik atoqli sanʼatkorlarning konsert dasturlarini muntazam oʻtkazib borish. 2021 � 2024-yillar Viloyatlar va Toshkent shahri budjetining qoʻshimcha manbalari, Madaniyat vazirligiga ajratilgan mablagʻlar doirasida Viloyatlar va Toshkent shahar hokimliklari, Qoraqalpogʻiston Respublikasi Vazirlar Kengashi, Madaniyat vazirligi 53. Qoraqalpogʻistonlik atoqli madaniyat va sanʼat, ilm-fan namoyandalari, shuningdek, mashhur asarlar, ansambllar, madaniy tashkilotlar bilan bogʻliq yubileylarni mamlakatimiz miqyosida keng nishonlashga alohida ahamiyat qaratish. 2021 — 2024-yillar Madaniyat vazirligiga ajratilgan mablagʻlar Madaniyat vazirligi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 54. Toshkent shahridagi ijtimoiy obyektlar va koʻchalarga qoraqalpogʻistonlik atoqli davlat va jamoat arboblari, madaniyat va sanʼat, ilm-fan namoyandalari nomlarini berishni nazarda tutish. 2021 — 2024-yillar - Toshkent shahar hokimligi, Madaniyat vazirligi 55. Etakchi oliy taʼlim muassasalarida tahsil olayotgan qoraqalpoq yoshlarining salmogʻini oshirish. 2021 — 2024-yillar - Oliy va oʻrta maxsus taʼlim vazirligi 56. Qoraqalpogʻiston madaniyati va sanʼatini yanada rivojlantirish va keng targʻib-tashviq etishga oid tadbirlarni ommaviy axborot vositalarida keng yoritib borish. muntazam ravishda - Oʻzbekiston Milliy teleradiokompaniyasi, Oʻzbekiston Milliy axborot agentligi, Oʻzbekiston Elektron ommaviy axborot vositalari milliy assotsiatsiyasi Bosh direktor Direktor oʻrinbosari Ijodiy xodimlar 4 Bosh yuriskonsult 1 Texnik xodimlar* Buxgalteriya 2 Axborot-kommunikatsiya texnologiyalarini rivojlantirish boʻyicha mutaxassis 1 Yordamchi xodimlar* Matbuot xizmati 1 Kadrlar boʻyicha bosh mutaxassis 1